A Bizottság határozata

(1981. május 11.)

a tagállamok Bizottság felé történő, vegyi anyagok jegyzékével kapcsolatos információszolgáltatási kötelezettsége kritériumainak megállapításáról

(81/437/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 79/831/EGK irányelvvel módosított [1], a veszélyes anyagok osztályozásával, csomagolásával és címkézésével kapcsolatos törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelvre [2] és különösen annak 13. cikke (3) bekezdésére,

mivel a 67/548/EGK irányelv 13. cikke (1) bekezdése előírja a Közösség piacán megtalálható anyagok jegyzékének 1981. szeptember 18-ig történő elkészítését; mivel ezen jegyzék elkészítésében a Bizottságnak figyelembe kell vennie az említett irányelv 1. cikke (4) bekezdését és 8. cikkét;

mivel idő- és költségkímélő okokból, a jegyzék elkészítése érdekében egy olyan összetett módszer alkalmazása szükséges, amely egy alapjegyzékből és a gyártók vagy importőrök által készített és az alapjegyzékbe fel nem vett anyagoknak a közösségi piacon való meglétét bizonyító nyilatkozatból áll;

mivel a Bizottság által, a műszaki fejlődéshez történő hozzáigazítással foglalkozó bizottság véleményének figyelembevételével készített alapjegyzéket olyan adatok szerint kell elkészíteni, amelyekből ésszerűen és tárgyszerűen feltételezhető, hogy az abban feltüntetett anyagok megtalálhatóak a Közösség piacán;

mivel olyan rendelkezések meghozatala szükséges, amelyek lehetővé teszik az anyagok jegyzékbe történő felvételére irányuló bejelentési eljárás bevezetését a tagállamok illetékes hatóságainak, mivel az említett nyilatkozatok érvényesek a Közösség piacán;

mivel tanácsos annak meghatározása, hogy a bejelentési eljárásra vonatkozó rendelkezések és a követendő ütemterv közösségi szinten kerüljenek elfogadásra;

mivel az ebben a határozatban előírt intézkedések összhangban vannak a veszélyes anyagok és készítmények ágazatban a kereskedelem technikai akadályainak felszámolásáról szóló irányelvek műszaki fejlődéshez történő hozzáigazításával foglalkozó bizottság véleményével,

ELFOGADTA EZT A HATÁROZATOT:

1. cikk

Annak érdekében, hogy a Bizottság elkészíthesse a 67/548/EGK irányelv 13. cikkében említett jegyzéket, a tagállamok minden szükséges intézkedést meghoznak a 2. és 3. cikkben, valamint a mellékletben megállapított szakaszok és eljárások betartásának biztosítására.

2. cikk

(1) Az 1981. szeptember 18-án a Közösség piacán megtalálható kémiai anyagok jegyzékét, a továbbiakban "Einecs" (European Inventory of Existing Commercial Chemical Substances), a melléklet I. pontjában megállapított rendelkezések szerint kell elkészíteni.

(2) Az Einecs-jegyzék egy, a Bizottság által a rendelkezésére álló adatok alapján készített alapjegyzékből, a továbbiakban "Ecoin" (European Core Inventory), valamint azon anyagok listájából áll, amelyek a tagállamok által a Bizottság elé terjesztett későbbi nyilatkozatok tárgyát képezik, a melléklet II. pontjában megállapított rendelkezések szerint.

3. cikk

A tagállamok minden szükséges intézkedést meghoznak az Einecs-jegyzék elkészítésével kapcsolatos feladatok végrehajtása és összehangolása érdekében. Ebből a célból a Bizottság kapcsolattartót jelöl ki.

Ugyanabból a célból a tagállamok nemzeti kapcsolattartókat jelölhetnek ki. A tagállamok 1981. június 30-ig megküldik a Bizottságnak azokat a címeket, amelyekre a bejelentési űrlapokat kell elküldeni.

A Bizottság a címeket az Európai Közösségek Hivatalos Lapjában közzéteszi.

4. cikk

Ezen határozat alkalmazásában az "anyagok", a "készítmények", a "forgalomba hozatal" fogalmak a 67/548/EGK irányelv 2. cikkében megállapítottakat jelentik.

5. cikk

Ennek a határozatnak a tagállamok a címzettjei.

Kelt Brüsszelben, 1981. május 11-én.

a Bizottság részéről

Karl-Heinz narjes

a Bizottság tagja

[1] HL L 259., 1979.9.15., 10. o.

[2] HL L 196., 1967.8.16., 1. o.

--------------------------------------------------

MELLÉKLET

I. AZ EINECS-JEGYZÉK ELKÉSZÍTÉSÉRE VONATKOZÓ ELJÁRÁS

Az eljárás a következő szakaszokból áll:

Első szakasz

- A vegyi anyagok meglévő listái alapján a Bizottság elkészíti az Ecoin alapjegyzéket.

- Az Ecoin alapjegyzék érthetővé tétele érdekében a Bizottság egy magyarázó dokumentumot készít, amely a következőkből áll:

- a CAS nyilvántartási számmal meghatározott anyagok nómenklatúráját tartalmazó jegyzék,

- a CAS nyilvántartási számmal meghatározott anyagok nómenklatúrájának alfabetikus sorrendbe rendezett jegyzéke,

- az Ecoin alapjegyzékbe felvett anyagok molekulaképletének jegyzéke.

- A második szakasz során a bejelentéseket készítő személyek segítésére a Bizottság elkészíti az "Ismert anyagok gyűjteménye" című munkadokumentumot.

Használatának megkönnyítése érdekében három jegyzéket tartalmaz:

- a CAS nyilvántartási számmal meghatározott anyagok nómenklatúráját tartalmazó jegyzék – Einecs-kód,

- a CAS nyilvántartási számmal meghatározott anyagok nómenklatúrájának alfabetikus sorrendbe rendezett jegyzéke – Einecs-kód,

- a munkadokumentumban felsorolt anyagok molekulaképletének jegyzéke. A munkadokumentumban említett, de az Ecoin alapjegyzékbe fel nem vett anyagok nem kerülnek be az Einecs-jegyzékbe, kivéve ha bejelentették őket.

- A Bizottság minden tagállammal együttműködve és a közösség minden hivatalos nyelvén elkészíti a "Az Einecs-jegyzékre vonatkozó bejelentés" című magyarázó dokumentumot.

- Az említett dokumentumok tagállamoknak történő átadása után a Bizottság közzéteszi az Ecoin-t az Európai Közösségek Hivatalos Lapjában egy Ecoin-szám/CAS nyilvántartási számjegyzék formájában.

Második szakasz

- Az 1981. szeptember 18-án a Közösség piacán, magukban vagy készítmények alkotóelemeiként megtalálható, de az Ecoin alapjegyzékbe fel nem vett anyagok bejelentését a gyártó vagy bármely más, a Közösség területén letelepedett olyan személy megteheti, aki az említett anyagot, illetve anyagokat forgalomba hozza, és aki a továbbiakban "bejelentést elkészítő személy".

- A bejelentéseket a 3. cikkben említett, megfelelő hivatalos címre, illetve címekre kell továbbítani.

- Az anyagok bejelentését kizárólag az említett címeken beszerezhető, megfelelő formanyomtatványokon lehet megtenni.

A bejelentéseket a bejelentő személyek ugyanezekre a címekre továbbítják legkésőbb 9 hónappal az Ecoin alapjegyzéknek azEurópai Közösségek Hivatalos Lapjában való közzétételét követően.

- A bejelentések elkészítésekor követendő szabályokat és a formanyomtatványok másolatát ezen melléklet II. pontja tartalmazza.

- A tagállamok a lehető legrövidebb idő alatt és kézhezvételük után legfeljebb 30 nappal a Bizottság kapcsolattartója felé továbbítják a bejelentést elkészítő személy által kitöltött bejelentő formanyomtatványok megfelelő részét.

- A Bizottság kapcsolattartója az Ecoin alapjegyzéknek azEurópai Közösségek Hivatalos Lapjában való kihirdetésétől számított 12 hónap után semmilyen bejelentést nem fogadhat el.

Harmadik szakasz

- A Bizottság az Ecoin alapjegyzék alapján elkészíti az Einecs-jegyzéket, csatolva a bejelentett anyagokat azon tagállamok számára, akik biztosítják a vonatkozó bejelentések megfelelő részének átadását.

- A különböző anyagok bejelentési formanyomtatványának a Bizottság által történő vizsgálata és feldolgozása során szükségessé válhat bizonyos adatok pontosítása (például hiba a CAS-számozásban, hiba a nómenklatúrában). Ebben az esetben a Bizottság az adatok bekéréséről írásos megkeresést küld a tagállamnak, amely azt 15 napon belül továbbítja a bejelentést elkészítő személynek.

- A bejelentést elkészítő személy írásban válaszol a tagállam által megküldött kéréstől számított 45 napon belül. A választ 15 napon belül továbbítja a Bizottság kapcsolattartója felé.

- Amennyiben az adatok bekérésének időpontjától számított 90 napon belül a válasz nem készül el, a Bizottságnak jogában áll a tagállammal folytatott konzultációt követően rendelkezésére álló adatok alapján döntést hozni. Amennyiben egy vagy több kapcsolattartót jelöltek ki, az vagy azok elvégezhetik a tagállam számára az előbb említett feladatokat.

Negyedik szakasz

Az Einecs-jegyzéket az Európai Közösségek Hivatalos Lapjában közzéteszik.

II. A BEJELENTÉSEK ELKÉSZÍTÉSÉRE VONATKOZÓ SZABÁLYOK

1. Valamennyi, ezen határozat 4. cikkében meghatározottak szerinti azon anyag bejelenthető, amely megfelel az alább felsorolt kritériumok egyikének:

(a) az anyagot tényleges kereskedelmi célokból hozták forgalomba 1971. január 1. és 1981. szeptember 18. között;

(b) az anyag egy monomer, amelyből a piacon 1971. január 1. és 1981. szeptember 18. között forgalomban levő polimerizátumokat, polikondenzátumokat és poliadduktokat állítottak elő.

2. Tilos bejelenteni azon anyagot, amelyek a következő kritériumok egyikének felelnek meg:

(a) az 1971. január 1-jétől 1981. szeptember 18-ig terjedő időszakban kizárólag kutatás, fejlesztés és/vagy analitikai céllal forgalomba hozott valamennyi anyag;

(b) valamennyi szándékosan készített keverék;

(c) valamennyi, önmagában kereskedelmi értéket nem képviselő szennyező anyag;

(d) valamennyi polimerizátum, polikondenzátum vagy poliaddukt.

3. A bejelentés elkészítésének módja:

(a) Az Ecoin alapjegyzékbe fel nem vett, de az "Ismert anyagok gyűjteménye" című munkadokumentumban felsorolt anyag bejelentéséhez, a bejelentést elkészítő személy az A-nyomtatványt használja (amelynek másolata a következőkben megtalálható), és megfelelően kitöltve és aláírva továbbítja azt a hivatalos címre, illetve címekre.

(b) A sem az Ecoin alapjegyzékbe fel nem vett, sem az "Ismert anyagok gyűjteménye" című munkadokumentumban fel nem sorolt, de ismert Chemical Abstract Service (CAS) nyilvántartási számmal rendelkező anyag bejelentéséhez a bejelentést elkészítő személy a B-formanyomtatványt használja (amelynek másolata a következőkben megtalálható), és megfelelően kitöltve és aláírva továbbítja a hivatalos címre, illetve címekre.

(c) A sem az Ecoin alapjegyzékbe fel nem vett, sem az "Ismert anyagok gyűjteménye" című munkadokumentumban fel nem sorolt, valamint ismeretlen Chemical Abstract Service (CAS) nyilvántartási számú anyag bejelentéséhez a bejelentést elkészítő személy a C-formanyomtatványt használja (amelynek másolata a következőkben megtalálható) és megfelelően kitöltve és aláírva továbbítja a hivatalos címre, illetve címekre. A C-formanyomtatvány kitöltésekor a bejelentést elkészítő személy a lehető legrészletesebben leírja az anyagot, miközben teljesíti a "Az Einecs-jegyzékre vonatkozó bejelentés" című dokumentumban foglalt utasításokat.

A bejelentések elkészítéséhez további útmutatást ad a "Az Einecs-jegyzékre vonatkozó bejelentés" című dokumentum.

+++++ TIFF +++++

+++++ TIFF +++++

+++++ TIFF +++++

--------------------------------------------------